अक्षय बर्दापूरकर

अक्षय विलास बर्दापूरकर हे एक भारतीय चित्रपट निर्माता आणि उद्योजक असून ते प्लॅनेट मराठी ग्रुपचे संस्थापक आणि मुख्य कार्यकारी अधिकारी आहे.

 जीवन 
अक्षय बर्दापूरकर यांचा जन्म १८ मे १९८० रोजी छत्रपती संभाजीनगर (औरंगाबाद) येथे झाला. त्यांनी मुंबई विद्यापीठातून ते पदवीधर असून आणि ब्रँड मॅनेजमेंटमध्ये त्यांनी डिप्लोमा केला आहे.

 कारकीर्द 
२००७ या वर्षी अक्षय बर्दापूरकर यांनी ब्रायन ऍडम्स आणि बॅकस्ट्रीट बॉईज सारख्या जागतिक कलाकारांसह व्यावसायीक कार्यक्रम आयोजित करून आपल्या कारकिर्दीची सुरुवात केली. यासोबतच त्यांनी कलाकार व्यवस्थापन आणि ब्रँड-इमेजिंग संस्था स्थापन केली.

बर्दापूरकर यांनी रेगे (२०१४) या मराठी चित्रपटासाठी मुख्य समन्वयक म्हणून काम केले असून त्याला आंतरराष्ट्रीय स्तरावर समीक्षकांची प्रशंसा मिळाली.

 प्लॅनेट मराठी ग्रुप 
२०२१ मध्ये बर्दापूरकर यांनी भारतातील पहिली मराठी भाषा समर्पित प्लॅनेट मराठी ही स्ट्रीमिंग सेवा सुरू केली. जानेवारी २०२४ पर्यंत प्लॅनेट मराठी या ओटीटी प्लॅटफॉर्मचे १० लाखांहून अधिक वापरकर्ते, ५,५०,००० हून अधिक ऍप इंस्टॉल आणि २४ दशलक्षांहून अधिक व्हिडिओ व्ह्यूज होते. मराठीच्या पलीकडे विस्तार करत अक्षय बर्दापूरकर यांनी अनेक भारतीय प्रादेशिक भाषांना लक्ष्य करणाऱ्या प्लॅनेट भारत आणि प्लॅनेट गोएम या नवीन प्लॅटफॉर्मची घोषणा केली.

 इतर उपक्रम 
आंतरराष्ट्रीय महिला दिनी (८ मार्च २०२५) बर्दापूरकर यांनी प्लॅनेट स्त्री या नवीन प्लॅटफॉर्मची घोषणा केली. हा महिलांसाठी असलेला भारतातील पहिला ओटीटी प्लॅटफॉर्म आहे. या प्लॅटफॉर्मवर पॉडकास्ट, मालिका, वेब सिरीज, चित्रपट उपलब्ध असतील.

 चित्रपट 
+वर्षचित्रपट२०२२गोष्ट एका पैठणीची२०२२तमाशा लाइव्ह२०२२पाँडिचेरी २०२२चंद्रमुखी२०२२सनी२०२०एबी आणि सीडीअप्रकाशितमोगलमर्दिनी छत्रपती ताराराणी

 वेब सिरीज 
 रानबाजार (२०२२)

 सन्मान 
 गोष्ट एका पैठणीची हा सर्वोत्कृष्ट मराठी चित्रपट म्हणून राष्ट्रपती द्रौपदी मुर्मू यांच्याकडून सन्मानित
 फोर्ब्स इंडिया मासिकात वैशिष्ट्यीकृत
 व्होग इंडियामध्ये वैशिष्ट्यीकृत

 संदर्भ 

वर्ग:पुरुष चरित्रलेख